
Text rozhodnutia
Súd: Krajský súd Banská Bystrica Spisová značka: 5To/33/2012 Identifikačné číslo súdneho spisu: 6211010303 Dátum vydania rozhodnutia: 11. 04. 2012 Meno a priezvisko sudcu, VSÚ: JUDr. Peter Chovanko ECLI: ECLI:SK:KSBB:2012:6211010303.1 Uznesenie Predseda senátu Krajského súdu v Banskej Bystrici v trestnej veci obžalovaného I. U. pre prečin zanedbania povinnej výživy podľa § 207 ods. 1, 3 písm. b)Tr. zák. dňa 11. apríla 2012 takto r o z h o d o l : Podľa § 312 ods. 4 Tr. por. späťvzatie odvolania krajským prokurátorom b e r i e n a v e d o m i e . o d ô v o d n e n i e : Rozsudkom Okresného súdu Veľký Krtíš, sp. zn. 8T/134/2011 zo dňa 01.02.2012 bol obžalovaný I. U. uznaný za vinného z prečinu zanedbania povinnej výživy podľa § 207 ods. 1, 3 písm. b), ktorý spáchal na tom skutkovom základe, ako je uvedený vo výrokovej časti napadnutého rozsudku. Za to mu bol uložený trest odňatia slobody vo výmere 20 mesiacov, výkon ktorého mu bol podmienečne odložený a bola mu určená skúšobná doba vo výmere 3 rokov. Podľa § 50 ods. 2 Tr. zák. mu bola uložená povinnosť, aby v skúšobnej dobe zaplatil dlžné výživné. Proti tomuto rozsudku v zákonnej lehote podal odvolanie okresný prokurátor, ktoré smerovalo len do výroku o treste. Podaním došlým na krajský súd dňa 11.04.2012 krajský prokurátor písomne oznámil, že odvolanie, ktoré podal okresný prokurátor berie späť. Podľa § 312 ods. 4 Tr. por. vzatie odvolania späť, vezme uznesením na vedomie predseda senátu odvolacieho súdu, a ak nebola vec tomuto súdu predložená, predseda senátu súdu prvého stupňa. Keďže neboli zistené žiadne prekážky, ktoré by bránili postupu podľa prv citovaného ustanovenia, predseda senátu odvolacieho súdu preto rozhodol tak, ako je to uvedené vo výrokovej časti tohoto uznesenia. Poučenie: Proti tomuto uzneseniu sťažnosť nie je prípustná.

